Komisijas paziņojums Eiropas Parlamentam , Padomei un Revīzijas palatai - Rīcības plāns Komisijai uzticētās pārraudzītājas lomas nostiprināšanai, īstenojot strukturālo darbību dalītu pārvaldību /* COM/2008/0097 galīgā redakcija */





[pic] | EIROPAS KOPIENU KOMISIJA | Briselē, 19.2.2008 COM(2008) 97 galīgā redakcija KOMISIJAS PAZIŅOJUMS EIROPAS PARLAMENTAM , PADOMEI UN REVĪZIJAS PALĀTAI Rīcības plāns Komisijai uzticētās pārraudzītājas lomas nostiprināšanai, īstenojot strukturālo darbību dalītu pārvaldību KOMISIJAS PAZIŅOJUMS EIROPAS PARLAMENTAM , PADOMEI UN REVĪZIJAS PALĀTAI Rīcības plāns Komisijai uzticētās pārraudzītājas lomas nostiprināšanai, īstenojot strukturālo darbību dalītu pārvaldību 1. Komisija par vislielāko prioritāti uzskata to pienākumu izpildi, kas saistībā ar budžeta izpildi noteikti EK līguma 274. pantā. Tā 2005. gada janvārī izvirzīja stratēģisko mērķi no Eiropas Revīzijas palātas („Palātas”) saņemt pozitīvu ticamības deklarāciju ( DAS ) un 2006. gada janvārī, lai sasniegtu šo mērķi, tā pieņēma rīcības plānu integrētas iekšējās kontroles struktūras ieviešanai. Palātas secinājumi par 2006. gadu liecina, ka uz aizvien lielāku Kopienas budžeta procentuālo daļu attiecas pozitīva ticamības deklarācija. Tomēr Palāta arī konstatējusi, ka strukturālo darbību jomā nav bijis uzlabojumu. Dalītu pārvaldību šajā jomā uzņēmusies Komisija un dalībvalstis. Strukturālās darbības ir ļoti svarīga Eiropas Savienības politikas joma. Tās simboliski norāda, ka viena no vissvarīgākajām Eiropas Savienības vērtībām ir solidaritāte. Palielinot labklājību visā Eiropas Savienībā, tās veicina ekonomikas izaugsmi un sociālo kohēziju. Jaunajā programmu posmā atklājies, kā tās iespējams pielāgot jaunajām Lisabonas izaugsmes un nodarbinātības stratēģijas prasībām. Tāpēc ir svarīgi cik iespējams efektīvi izmantot strukturālajām darbībām atvēlētos resursus un stingri piemērot labas finanšu pārvaldības principus. 2. Saskaņā ar Finanšu regulas[1] 53.b pantu dalībvalstīm ir lielākā atbildība veikt pasākumus, kas vajadzīgi, lai nodrošinātu, ka fondus izmanto saskaņā ar piemērojamajiem noteikumiem un principiem, un lai aizsargātu Kopienas finanšu intereses. Jo īpaši tām, saskaņā ar Finanšu regulas 28.a pantu, ir jāīsteno efektīva un prasmīga iekšējās kontroles sistēma. Turklāt nozaru tiesību akti nosaka, ka dalībvalstis atbild par pārkāpumu profilaksi, atklāšanu un labošanu, kā arī par sīki izstrādātu prasību noteikšanu saistībā ar pārvaldības un kontroles sistēmām. Komisijas atbildība par Kopienas budžetu nav saistīta tikai ar izdevumiem, par ko tā ir tieši atbildīga. Tai arī jāpārbauda, vai dalībvalstis pareizi veic tām uzticētos uzdevumus. Ja Komisija secina, ka tā nenotiek, tai jālieto pieejamie mehānismi, lai apturētu maksājumus un piemērotu finanšu korekciju. 3. Eiropas Revīzijas palāta 2006. gada pārskatā secināja, ka: - izdevumos, ko 2006. gadā deklarējušas dalībvalstis un atmaksājusi Komisija, bijis daudz kļūdu, - dalībvalstu pārvaldības un kontroles sistēmas ir neefektīvas vai mēreni efektīvas un - Komisijas sistēmas, kas paredzētas trūkumu mazināšanai, ir tikai mēreni efektīvas. 4. Pēdējos piecos gados Komisija ir veikusi vairākus pasākumus, lai spētu labāk pārraudzīt strukturālās darbības. Veikti šādi pasākumi: - vairāk revīziju un vairāk pasākumu, kam veikta revīzija, aptverot 61 % izdevumu, kuri saistīti ar ERAF finansētajām programmām, un 83 % — ar ESF, kā arī kopējas revīzijas stratēģijas dokumenta izstrāde ik gadus kopš 2005. gada; - rīcības plāna procedūru piemērošana, lai uzraudzītu sistēmas trūkumus koriģējošās darbības un finanšu korekcijas izpildi, ko veic dalībvalsti; - starpposma maksājumu apturēšana un - lēmumu pieņemšana par finanšu korekciju. Tomēr Palātas secinājumi liecina, ka šie pasākumi vēl nav bijuši pietiekami, lai tiem būtu novērtējama ietekme uz to izdevumu apliecinājumu ticamību, kurus dalībvalstis iesniedz Komisijai. Palāta aizvien vēl konstatēja daudz kļūdu, kas projektu līmenī bija saistītas ar izdevumiem, un sistēmu nepilnības, jo īpaši sākotnējas kontroles līmenī dalībvalstīs. 5. Dažas kļūdas, ko atklājusi Palāta, var mazināt, atgūstot līdzekļus un veicot citus pakārtotus pasākumus programmas vai projekta īstenošanas un slēgšanas posmā. Komisija aizvien vairāk rīkojas, lai no dalībvalstīm saņemtu uzticamu informāciju par finanšu korekciju un atgūtajiem līdzekļiem. Tā ir gatava lietot ne tikai tādu pasākumu kā maksājumu apturēšana, bet arī citus, piemēram, — gadījumā ja nebūtu uzlabojumu — pienākumu neizpildes procedūru. Kaut arī līdzekļi tiktu atgūti, tikpat svarīgas būtu ex ante pārbaudes. Lai uzlabotu sākotnējās pārbaudes valsts līmenī, Komisija strādā arī ar dalībvalstīm. Nav pieņemami, ka starpposma atmaksājumos Palātai nācies atklāt tik daudz kļūdu. 6. Komisija ir arī izmantojusi atziņas, kas iepriekš 2007.–2013. gada programmu posmā gūtas strukturālo darbību pārvaldībā. Tas ietver jaunus tiesību aktus, kuros noteikta pastiprināta kontrole un revīzija, vērā ņemamus centienus dot vadošus norādījumus valsts iestādēm un rīcību, kas apstiprinātu, ka jauno programmu sistēmas izveidotas, nodrošinot pilnīgu atbilstību prasībām par iekšējo kontroli. Tas nodrošinās daudz stabilāku pamatu pārliecības gūšanai par valsts sistēmu efektivitāti. 7. Kaut arī tiks ieviesta šī jaunā kārtība, Komisijai ir jāturpina nodrošināt, lai maksājumi, kas vēl veicami līdz 2000.–2006. gada programmu slēgšanai 2010. gadā, būtu likumīgi un pareizi. Programmas noslēdzot, jānodrošina pārliecība par izdevumu likumību un pareizību visā periodā. 8. Palāta 2006. gada pārskatā ieteica Komisijai labāk pārraudzīt strukturālo darbību norisi. Komisija pieņem pievienoto rīcības plānu, lai sāktu īstenot ieteikumus, ar mērķi: - efektivizēt dalībvalstu pārvaldības un kontroles sistēmu pārraudzību, ko veic Komisija; - palielināt revīzijas ietekmi; - panākt pilnīgu, pārredzamu, uzticamu un saskanīgu ziņošanu par finanšu korekciju un atgūtajiem līdzekļiem; - skaidri noteiktā termiņā pieņemt vajadzīgos lēmumus par maksājumu apturēšanu un finanšu korekciju. 9. Rīcības plāns sagatavots, papildinot pašreizējo apjomīgo revīzijas darbu, ko veic saskaņā ar kopējo revīzijas stratēģiju, kas izstrādāta strukturālajām darbībām, un tajā paredzēts turpināt attiecīgās darbības, uz kurām attiecas Komisijas rīcības plāns integrētas iekšējās kontroles struktūras ieviešanai. Rīcības plānā noteiktas konkrētas darbības, kas veicamas 2008. gadā 10 jomās, lai īstenotu Palātas ieteikumus un efektivizētu dalībvalstu pārvaldības un kontroles sistēmu pārraudzību, ko veic Komisija, un palielinātu šādas pārraudzības ietekmi. Lai varētu uzraudzīt īstenošanu, katrai darbībai ir noteikti rezultāti un termiņš. Komisija uzraudzīs rīcības plāna īstenošanu 2008. gadā un būs gatava ziņot par sasniegto. Palātas atklātā kļūdas līmeņa samazinājums ir atkarīgs no Komisijas un dalībvalstu partnerības, kuras mērķis ir panākt atbilstīgus uzlabojumus dalībvalstu iekšējās kontroles sistēmu spējā nepieļaut kļūdas. Īstenojot rīcības plānu, Komisija, panākot spēcīgāku pārraudzību, efektīvākus korekcijas mehānismus un uzlabojot informēšanu, palīdzēs sasniegt šos mērķus. Komisija uzskata, ka rezultāts būs auglīgāki centieni panākt uzlabojumus un mazināt neatbilstības turpināšanās iespējamību dažās dalībvalstīs. PIELIKUMS Rīcības plāns Komisijai uzticētās pārraudzītājas lomas nostiprināšanai attiecībā uz strukturālajām darbībām 1. Rīcības plāna mērķis 1.1. Rīcības plāna mērķis ir nostiprināt Komisijai uzticēto pārraudzītājas lomu un tādējādi panākt, lai dalībvalstis pieļautu mazāk kļūdu izdevumu pieprasījumos, ko strukturālo darbību līdzfinansēšanai apstiprinājusi Komisija, vai — ja tas netiek nodrošināts —, veicot finanšu korekciju, nepieļaut Kopienas budžeta zudumus. 1.2. Kaut arī sākotnējie termiņi nav noteikti vēlāk kā 2008. gada beigās, dažas darbības vēl nebūs pabeigtas. Tāpēc 2008. gada beigās rīcības plāns būs jāpārskata un jāatjaunina. Rīcības plāna īstenošanu gada laikā uzraudzīs ik ceturksni. 1.3. Ik ceturksni no 2008. gada marta beigām Komisija ziņos Eiropas Parlamentam. 2. Palātas ieteikumu īstenošana. 2.1. Mērķi sasniegs, īstenojot Eiropas Revīzijas palātas ieteikumus, kas izklāstīti tās 2006. gada pārskatā (GP), Atzinumā Nr. 6/2007 un budžeta izpildes apstiprinājuma procedūrā. Palātas ieteikumi ir šādi: 1. nodrošināt pilnīgu, pārredzamu un uzticamu informāciju par finanšu korekciju un atgūtajiem līdzekļiem (GP 2.24. un 2.26. punkts); 2. uzlabot ģenerāldirektorātu gada darbības pārskatu kvalitāti (GP 2.37. punkta a) apakšpunkts; 3. īstenot Komisijas rīcības plānu integrētas iekšējās kontroles struktūras ieviešanai (GP 2.37. punkta b) apakšpunkts); 4. uzlabot Komisijas veikto pārraudzības pārbaužu efektivitāti, lai mazinātu neatbilstību iespējamību dalībvalstu sistēmās (GP 2.37. punkta c) apakšpunkts); 5. nodrošināt pienācīgas slēgšanas procedūras 2000.–2006. gada programmu posmam (GP 3.18. punkts); 6. lielu uzmanību veltīt dalībvalstīs veikto sākotnējo pārbaužu uzlabošanai pārvaldības līmenī (GP 6.43. punkts); 7. stiprināt atgriezeniskās saites mehānismus struktūrfondu kontroles sistēmā (GP 6.44. punkts); 8. veicināt un atvieglot vienkāršojumu izmantojumu 2007.–2013. gada posmam (GP 6.45. punkts); 9. nodrošināt tiesiskā regulējuma pilnīgu īstenošanu 2007.–2013. gada programmu posmam (uzklausīšana budžeta izpildes apstiprināšanā, COCOBU sanāksme 22.01.2008.); 10. palielināt Komisijas veiktās revīzijas ietekmi, labāk izmantojot maksājumu apturēšanu un finanšu korekciju (Revīzijas palātas un Komisijas 01.02.2008. sanāksme); 11. apņemties adekvāti pārraudzīt gada kopsavilkumus, lai nodrošinātu to konsekvenci, salīdzināmību un lietderīgumu (Atzinums Nr. 6/2007, III punkts). 2.2. Komisija arī turpinās veikt pēcpārbaudes saistībā ar ikvienu nopietnu kļūdu, ko atklās Palāta, lai nodrošinātu pienācīgas finanšu korekcijas izdarīšanu. 3. Sistēmu trūkumu labošanas darbības saistībā ar ģenerāldirektorātu revīzijas stratēģijām Komisijas veiktās revīzijas ir ļoti svarīgs pārraudzības uzdevuma izpildes elements. ĢD REGIO un ĢD EMPL veic revīzijas saskaņā ar triju gadu revīzijas stratēģiju, ko ik gadus atjaunina, un izvirza mērķus un prioritātes, pamatojoties uz konstatētajiem riskiem, un informē par plānotajām revīzijām. Līdz 2007. gada beigām attiecībā uz 2000.–2006. gada programmu posmu revīzijas bija veiktas aptuveni 61 % programmām piešķirtā Kopienas finansējuma no ERAF un aptuveni 83 % — no ESF. Abi ģenerāldirektorāti 2008. gadā ieplānojuši revīzijas, kas attiecas uz 2000.–2006. gada programmu posmu, koncentrējoties uz: - revīziju vadošajās struktūrās, kuru darbība saistīta ar lielu risku, (40 ERAF; 15 ESF), - gatavojoties programmu slēgšanai, par projekta slēgšanu atbildīgo struktūru pārbaudi (30 ERDF; 6 ESF). Saistībā ar nopietniem sistēmas trūkumiem, kas atklāti iepriekšējo gadu revīzijās, veic pēcpārbaudes, attiecīgajām dalībvalstīm īstenojot rīcības plānus. Attiecībā uz ERAF ir desmit rīcības plāni, kas aptver 80 programmu, un attiecībā uz ESF ir 17 rīcības plānu, kas aptver 20 programmu. Līdz 2008. gada beigām vai nu Komisijas dienesti būs secinājuši, ka dalībvalstis pienācīgi pabeigušas darbības, vai arī tiks uzsākts procedūra, kuras rezultāts būs finanšu korekcija. Ciktāl ir runa par procedūrām, kas jau iesāktas, 2008. gada pirmajā ceturksnī tiks pabeigta viena finanšu korekcijas procedūra 2000.–2006. gada programmu posmam. Vēl ir sāktas 19 starpposma maksājumu apturēšanas procedūras, kuru rezultāts būs finanšu korekcija (6 ERAF, 8 ESF, 5 KF). Šīs procedūras pabeigs līdz 2008. gada beigām. 4. Sagatavošanās programmu slēgšanai Pašlaik tiek slēgtas pēcpārbaudes, kas sekoja ex post revīzijām, kuras notika, slēdzot 1994.–1999. gada posma[2] programmas, un tiks pieņemti lēmumi par finanšu korekciju attiecībā uz summu, kas novērtēta vismaz 500 miljonu euro apmērā. Komisijas dienesti jau ir sākuši gatavoties 2000.–2006. gada programmu slēgšanai. Komisija 2006. gadā pieņēma pamatnostādnes dalībvalstīm. Ģenerāldirektorāti sākuši revīzijas izziņas darbu, kurš vērsts uz struktūrām, kas atbild par projektu slēgšanu un 2007. gada izdevumu likumības un pareizības deklarāciju izdošanu. Pabeigtas 19 par projektu slēgšanu atbildīgo struktūru revīzijas. Turklāt ģenerāldirektorāti plāno: - izstrādāt iekšējās procedūras, kā nodrošināt, lai dalībvalstu iesniegtie projektu slēgšanas dokumenti tiktu stingri pārbaudīti un pareizi novērtēti pārkāpumi; - veicot 36 papildu revīzijas, kas jau minētas iepriekš, pabeigt revīzijas izziņas darbu attiecībā uz struktūrām, kuras atbild par projektu slēgšanu; - palielināt dalībvalstu izpratni par sagatavošanos projektu slēgšanai. 5. Pabeigt Komisijas rīcības plānu integrētas iekšējās kontroles struktūras ieviešanai Abi ģenerāldirektorāti aktīvi īsteno Komisijas rīcības plānu integrētas iekšējās kontroles struktūras ieviešanai. 2008. gadā tiks pabeigtas šādas darbības. 10. darbība. ERAF finansējuma kontroles izmaksu novērtējums . Lai pārbaudītu iesniegto datu pamatotību, 10 dalībvalstīs notikuši apmeklējumi uz vietas. Pašlaik tiek veikta analīze, un to pabeigs līdz 2008. gada maijam. 2008. gada oktobrī būs sagatavots paziņojums, kurā būs apkopoti izmaksu un ieguvumu novērtējuma rezultāti, vēl nenovērstā riska analīze, kas ģenerāldirektorātiem, kuri nav saņēmuši pozitīvu Palātas vērtējumu, jānorāda 2007. gada darbības pārskatos. 11.N darbība. Valsts pārraudzības un ziņošanas sistēmu uzticamība . 2006. gada ziņojumā par struktūrfondiem, kas publicēts 2007. gada oktobrī, pirmo reizi bija iekļauts pielikums par finanšu korekciju un atgūtajiem līdzekļiem, un tajā bija arī kopsavilkums par datiem, kas saņemti no dalībvalstīm, kā arī par finansējuma atgūšanu un atcelšanu. Lai pārbaudītu, cik pilnīgi un precīzi ir dati, tiks atlasītas dalībvalstis, kurās veiks revīziju. 15. darbība. Uzticēšanās līgumi . Papildus iepriekš ar Apvienoto Karalisti (Velsu) un Austriju parakstītajiem uzticēšanās līgumiem 2008. gadā parakstīti uzticēšanās līgumi ar Dāniju, Portugāli, Slovēniju un Igauniju. ĢD strādās papildus, lai varētu noslēgt vēl citus šādus līgumus, ja dalībvalstis atbilst nosacījumiem. Piemēram, rudenī tiks pieņemts lēmums par vēl diviem līgumiem, ko pašlaik sagatavo. Līgumi attiecas uz 2000.–2006. gada programmu posmu. Uzticēšanās līgumu pamatkoncepcija ir integrēta Kopienas tiesību aktos par struktūrfondiem 2007.–2013. gada programmu posmam. Par pašlaik īstenojamām atzīstamas vēl arī šādas darbības, un tās dos vēl vairāk rezultātu. 9. darbība. Revīzijas un kontroles rezultātu koordinācija un dalīšanās ar tiem . Pievienojot informāciju par struktūrām, kas atbild par projektu slēgšanu, tika izveidota datubāze, kurā apkopo ziņas par kopējām struktūrām, kas atbild par struktūrfondu pārvaldības un kontroles sistēmām. Šo datubāzi lietos, lai dalītos ar 2008. gada revīzijas izziņas darba rezultātiem par to struktūru darba analīzi, kuras atbild par projektu slēgšanu. 14.b darbība. Vadoši norādījumi dalībvalstīm . 2007. gadā ar dalībvalstīm tika apspriesti seši vadoši norādījumi. Divi norādījumi, kas paredzēti revīzijas iestādēm, tiks pabeigti 2008. gadā, un vēl, ņemot vērā jaunos noteikumus, tiks pārskatīti divi norādījumi par pārvaldības verifikāciju un apstiprināšanas funkciju. 16. darbība. Revīzijas standartu koordinācija . Pašlaik tiek atjaunināta struktūrfondu revīzijas rokasgrāmata, un to pabeigs 2008. gadā, pabeigs arī norādījumus par izlases veidošanas un sistēmu novērtēšanas metodiku. 6. Preventīvas darbības 2007.–2013. gada struktūrfondu programmu posmam Attiecībā uz 2007.–2013. gada programmu posmu 2007. gadā Komisijas dienesti veica darbības, lai nodrošinātu, ka dalībvalstīm tiek sniegti detalizēti norādījumi par galvenajām atbilstības novērtēšanas un revīzijas stratēģijas apstiprināšanas procedūrām. Komisijas dienesti revīzijas iestādēm sniedza vēl citus norādījumus un organizēja mācības par sistēmu revīziju un projektu revīziju. 2008. gadā Komisijas dienesti nodrošinās, lai tiktu efektīvi pārbaudīti atbilstības novērtēšanas dokumenti un revīzijas stratēģijas dokumenti, kuri attiecas uz kopējām procedūrām, un pārbaudes saraksti, ko sāka izmantot, lai gūtu pārliecību, ka dalībvalstis izveidojušas atbilstīgas pārvaldības un kontroles sistēmas. Komisijas dienesti pabeigs vēl citus 5. punktā minētos norādījumus, proti: - struktūrfondu revīzijas rokasgrāmatu, - norādījumus par pirmā līmeņa verifikāciju, ko veic vadošās iestādes, - norādījumus par apstiprināšanas funkciju. Tie arī centīsies veicināt Kopienas noteikumos paredzēto vienkāršoto procedūru izmantošanu un sniegt skaidrus norādījumus par jautājumiem, kas saistīti ar atbilstību finansējuma saņemšanai. 7. Jaunas papildu darbības Kopš publicēts Revīzijas palātas 2006. gada pārskats, ņemot vērā Palātas ieteikumus, Komisijas dienesti sākuši vairākas papildu darbības, ko pabeigs 2008. gadā. Tās attiecas uz īpašiem pasākumiem, kas paredzēti, lai nodrošinātu lēmumu drīzāku pieņemšanu par maksājumu apturēšanu un finanšu korekciju, gadījumā ja atklāj nopietnus sistēmu trūkumus, uz pasākumiem, ko gan pēc dalībvalstu, gan pēc Komisijas iniciatīvas veic, lai ziņojumi par atgūtām summām un finanšu korekciju būtu kvalitatīvāki, uz pasākumiem, ar ko vēl vairāk uzlabot informāciju gada darbības pārskatos, un uz pasākumiem, kuru mērķis ir maksimāli palielināt to gada kopsavilkumu noderīgumu, kurus saskaņā ar Finanšu regulas 53.b panta 3. punktu iesniedz dalībvalstis. 8. Rīcības plāna ietekme 8.1. Komisija sagatavojusi šo rīcības plānu, lai sistemātiski īstenotu 11 ieteikumus, ar ko nākusi klajā Palāta. Tajā ietvertas attiecīgas darbības, kas norādītas iepriekš, ieskaitot minētās jaunās papildu darbības, un kopā ar termiņiem precizēti rezultāti un rādītāji, tā ka iespējams uzraudzīt plāna īstenošanu. 8.2. Kļūdu līmeņa samazināšana attiecībā uz starpposma atmaksājumiem būs process, kas prasīs laiku un pastāvīgus pūliņus. Tikai tad, kad dalībvalstu sistēmas konsekventi un efektīvi novērsīs kļūdas sākumposmā, pirms izdevumus apstiprina Komisijai, Palāta atklās mazāk kļūdu. Kļūdas, kas pieļautas par 2000.–2006. gada programmu posmu, aizvien vēl ietekmēs maksājumus, kas vēl veicami līdz 2010. gadam. Šo kļūdu korekcija būs atkarīga no tā, cik efektīva būs kontrole, kas dalībvalstīm jāveic pēc maksājumu izdarīšanas, un no Komisijas veiktās kontroles un revīzijām. Rīcības plānā paredzētajām darbībām jāpalielina ex-post kontroles efektivitāte, jo īpaši saistībā ar tām dalībvalstu sistēmām, kas jau atzītas par neatbilstīgām, un jānodrošina labāki pārraudzības rādītāji. Attiecībā uz 2007.–2013. gada programmu posmu rīcības plānam jāpanāk, lai dalībvalstu sistēmas efektīvi darbotos jau no programmas īstenošanas sākuma vai, ja tā nav, lai trūkumus drīz atklātu, tā ka varētu piemērot korektīvus pasākumus. Rīcības plāns . Darbība | Īstenojamais ERP ieteikums | Mērķis | Atbildīgais | Rezultāts/ rādītājs | Termiņš | 1. Strukturālo darbību 2000.–2006. gada kopējās revīzijas stratēģijas regulētās darbības | 1.1. | Veikt mērķtiecīgas revīzijas vadošajās struktūrās, kuru darbība saistīta ar lielu risku (2000.–2006. g.) | Lielu uzmanību veltīt dalībvalstīs veikto sākotnējo pārbaužu uzlabošanai pārvaldības līmenī Uzlabot Komisijas veikto pārraudzības pārbaužu efektivitāti, lai mazinātu neatbilstības iespējamību dalībvalstu sistēmās | Veltīt revīzijas resursus struktūrām, kuru darbība saistīta ar lielu risku, lai mazinātu potenciālu nenovērstu risku | ĢD REGIO, ĢD EMPL | Īstenoti plānotie revīzijas apmeklējumi: ERAF/KF 40: BE, BG, CZ, ES (2), F (3), FI, GR (3), IRL (2), IT (6), LT, LV, NL, PL (2), PT (2), RO, SK (2), UK (2), INTERREG (8) ESF 15: AT, DE, ES (3), HU, IT, LV, PT (3), SI, SK, UK (2) Revīzijas rezultātus sagatavo 3 mēnešu laikā no revīzijas apmeklējuma Efektīvs rezultāts ir stingrs pamats korektīvai rīcībai vai pamatotai pārliecībai, ka nav jārīkojas | 31.12.2008. | 1.2. | Pabeigt pēcpārbaudes pēc 27 pašreiz dalībvalstīs īstenoto rīcības plānu īstenošanas, lai labotu nopietnos trūkumus šo dalībvalstu pārvaldības un kontroles sistēmās | Lielu uzmanību veltīt dalībvalstīs veikto sākotnējo pārbaužu uzlabošanai pārvaldības līmenī Uzlabot Komisijas veikto pārraudzības pārbaužu efektivitāti, lai mazinātu neatbilstības iespējamību dalībvalstu sistēmās | Gūt pamatotu pārliecību, ka pārvaldības un kontroles sistēmas dalībvalstīs darbojas efektīvi, un aizsargāt Kopienas budžetu | ĢD REGIO, ĢD EMPL | Ar efektīviem rezultātiem pabeigti 27 rīcības plāni (ERAF 10/ ESF 17) 16 dalībvalstīs ERAF: ES, FI, IT, NL, PL, PT, UK (2), INTERREG (2) ESF: AT (2), BE, DE (3), ES (2), F (3), IT (2), LV, NL, SK, UK | 31.12.2008. | 1.3. | Pabeigt iesāktās 20 maksājumu apturēšanas un finanšu korekcijas procedūras par 2000.–2006. gada posmu un 34 finanšu korekcijas procedūras no noslēguma revīzijām par 1994.–1999. gada posmu | Palielināt Komisijas revīziju ietekmi, efektīvāk izmantojot maksājumu apturēšanas un finanšu korekcijas procedūras | Gūt pamatotu pārliecību, ka pārvaldības un kontroles sistēmas dalībvalstīs darbojas efektīvi, un aizsargāt Kopienas budžetu | ĢD REGIO, ĢD EMPL | Maksājumu apturēšanas/ finanšu korekcijas procedūras, izdarot vajadzīgo korekciju, kam piekritušas dalībvalstis, vai pieņemot Komisijas lēmumu, pabeidz 24 mēnešu termiņā (sk. 8.2. punktu turpmāk) 32 ERAF programmas: ES (23), IT, PT (3), INTERREG (3), UK (2) 12 ESF programmas: DE, ES (2), F (2), IT (2), LU (2), LV, NL, UK 60 KF projekti: BG (3), ES (14), GR (37), PT (3), LT (3) | 31.12.2008. | 1.4. | Veikt pēcpārbaudes pēc atsevišķām nopietnām kļūdām 2006. gada DAS un saistībā ar iespējamu ietekmi uz sistēmām | Uzlabot Komisijas veikto pārraudzības pārbaužu efektivitāti, lai mazinātu neatbilstības iespējamību dalībvalstu sistēmās | Pārliecināties, ka izdarīta vajadzīgā korekcija, lai aizsargātu Kopienas budžetu | ĢD REGIO, ĢD EMPL | Ģenerāldirektorāti pieņēmuši galīgo nostāju 73 gadījumos Ja dalībvalstis nav izdarījušas pieprasīto korekciju, sāk finanšu korekcijas procedūru | 30.9.2008. | 2. Galvenās iesāktās darbības, uz kurām attiecas Komisijas rīcības plāns integrētas iekšējās kontroles struktūras ieviešanai | 2.1. | 9. darbība. Izstrādāt efektīvus instrumentus revīzijas un pārbaužu rezultātu apmaiņai un veicināt vienotas revīzijas pieeju | Stiprināt atgriezeniskās saites mehānismus struktūrfondu kontroles sistēmās | Koordinēt revīzijas un kontroles darbu, lai tas būtu maksimāli efektīvs | ĢD REGIO, ĢD EMPL | Notiek dalīšanās ar revīzijas izziņas darba rezultātiem, lai pārskatītu par projekta slēgšanu atbildīgo struktūru darbu (sk. 3.1. punktu turpmāk) | 31.12.2008. | 2.2. | 10. darbība. Sagatavot pārbaužu izmaksu sākotnēju aprēķinu un analīzi attiecībā uz ERAF | Saskaņā ar Palātas Atzinumu Nr. 2/2004 īstenot Komisijas rīcības plānu integrētas iekšējās kontroles struktūras ieviešanai | Nodrošināt pamatu pārbaužu izmaksu un ieguvumu sabalansētībai | ĢD REGIO | Ziņojums par to datu analīzi, kas saņemti no dalībvalstīm | 31.5.2008. | 2.3. | 11.N darbība. Pārbaudīt valsts pārraudzības un ziņošanas sistēmu uzticamību attiecībā uz līdzekļu atgūšanu un finanšu korekciju | Nodrošināt pilnīgas, pārredzamas un uzticamas informācijas sniegšanu par finanšu korekciju un līdzekļu atgūšanu | Uzlabot ziņošanu par finanšu korekciju (sk. 6. darbību turpmāk) | ĢD REGIO, ĢD EMPL | Verifikācijas 10 dalībvalstīs, ko atlasa pēc to datu analīzes, kuri iesniedzami līdz 31.3.2008. (5 dalībvalstis pirmajā pusgadā) Efektīvs rezultāts ir labāks novērtējums no Palātas | 31.12.2008. | 2.4. | 14.b darbība. Sniegt vadošus norādījumus saņēmējiem un/vai starpniekiem par pārbaudēm un atbildību kontroles posmos | Veicināt un atvieglot vienkāršojumu izmantojumu 2007.–2013. gada posmam | Nepieļaut kļūdas un mazināt risku Kopienas budžetam (sk. 4. un 5.2. darbību turpmāk) | ĢD REGIO, ĢD EMPL | Atjaunināti vadošie norādījumi par pārvaldības verifikāciju sertifikācijas funkciju | 30.6.2008. | 2.5. | 15. darbība. Veicināt „uzticēšanās līgumu iniciatīvu attiecībā uz struktūrfondiem” (nodrošinātu Komisijai iespēju paļauties uz valsts revīzijas darbu par 2000.–2006. gada posmu un izveidotu pamatu līdzīgai sadarbībai 2007.–2013. gadā) | Uzlabot Komisijas veikto pārraudzības pārbaužu efektivitāti, lai mazinātu neatbilstības iespējamību dalībvalstu sistēmās | Uzlabot revīzijas darba koordināciju tā, lai varētu paļauties uz valsts revīzijas iestāžu paveikto | ĢD REGIO | Mērķis — parakstīt uzticēšanās līgumus ar vēl 2 dalībvalstīm, kas demonstrējušas, ka ir tam piemērotas (2008. gada 19. februārī parakstīti 6 līgumi attiecībā uz EFAR un Kohēzijas fondu) | 30.9.2008. | 2.6. | 16. darbība. Koordinēt revīzijas standartus, ziņošanu par kļūdu līmeni u. c. attiecībā uz struktūrfondiem | Uzlabot Komisijas veikto pārraudzības pārbaužu efektivitāti, lai mazinātu neatbilstības iespējamību dalībvalstu sistēmās | Standartizējot revīzijas metodes, uzlabot integrētas iekšējās kontroles struktūras | ĢD REGIO, ĢD EMPL | Norādījumi par izlases veidošanu Sistēmu novērtēšanas metodika Struktūrfondu revīzijas rokasgrāmatas pārskatīšanas pabeigšana | 30.4.2008. 30.4.2008. 31.12.2008. | 3. Preventīvas darbības 2000.–2006. gada programmu un projektu slēgšanai | 3.1. | Pabeigt revīzijas izpētes darbu par to struktūru darba pārskatīšanu, kuras atbild par projektu slēgšanu (par 2000.–2006. gadu) | Nodrošināt pienācīgas slēgšanas procedūras | Veikt preventīvu kontroli, lai nodrošinātu neatbilstīgu izdevumu efektīvu atklāšanu slēgšanas procesā | ĢD REGIO, ĢD EMPL | Īstenoti plānotie revīzijas apmeklējumi: ERAF/KF 30: BE, BG, CY, CZ (2), DE (5), ES (2), FI, GR (2), HU, IT (6), LT, NL, PL (2), RO, UK (3) [3] ESF 6: EE, FI, HU, IRL, PT, SV Efektīvs rezultāts ir stingrs pamats korektīvai rīcībai vai pamatotai pārliecībai, ka nav jārīkojas | 31.12.2008. | 3.2. | Pabeigt iekšējās procedūras, kas nodrošinātu slēgšanas dokumentācijas pārbaužu stingrību | Nodrošināt pienācīgas slēgšanas procedūras | Nodrošināt pienācīgu sagatavošanos programmu slēgšanai Komisijas dienestos | ĢD REGIO, ĢD EMPL | Pabeigtas jaunās procedūras | 30.6.2008. | 3.3. | Palielināt dalībvalstu izpratni par 2006. gadā Komisijas izdotajiem norādījumiem par slēgšanu | Nodrošināt pienācīgas slēgšanas procedūras | Nodrošināt pienācīgu sagatavošanos programmu slēgšanai dalībvalstīs | ĢD REGIO | Seminārs vadošajām iestādēm Punkts darba kartībā par gada sanāksmēm ar vadošajām iestādēm | 30.6.2008. 31.12.2008. | 4. Preventīvas darbības 2007.–2013. gada programmu posmam | 4.1. | Pārskatīt atbilstības novertēšanas ziņojumus un atzinumus | Nodrošināt tiesiskā regulējuma pilnīgu īstenošanu 2007.–2013. gada programmu posmam | Nodrošināt, lai jau posma sākumā izmantotu efektīvas pārvaldības un kontroles sistēmas | ĢD REGIO, ĢD EMPL | Aptuveni 250 sistēmu dokumentāra pārbaude, vajadzības gadījumā faktu noskaidrošanas apmeklējumi Efektīvs rezultāts ir mazāks kļūdu līmenis vēlāk deklarēto starpposma maksājumu pieprasījumos | 31.12.2008. | 4.2. | Pārskatīt valsts revīzijas stratēģijas | Nodrošināt tiesiskā regulējuma pilnīgu īstenošanu 2007.–2013. gada programmu posmam | Nodrošināt noteikumiem atbilstīgas valsts revīzijas stratēģijas | ĢD REGIO, ĢD EMPL | Aptuveni 200 revīzijas stratēģiju dokumentāra pārbaude | 31.12.2008. | . 4.3. | Ar vienkāršojumiem saistītās darbības | Veicināt un atvieglot vienkāršojumu izmantojumu 2007.–2013. gada posmam | Nepieļaut kļūdas un mazināt risku Kopienas budžetam | a) Paziņojums par daļēju slēgšanu saskaņā ar Regulas (EK) Nr. 1083/2006 88. pantu ar pēcpārbaudi gada sanāksmēs ar vadošajam iestādēm | ĢD REGIO, ĢD EMPL | Norādījumi un pēcpārbaudes sanāksmes Efektīvs rezultāts ir daļējas slēgšanas izmantošana lielākajā daļā dalībvalstu | 31.12.2008. | b) Paziņojums par vienotas likmes izmantošanu netiešajam izmaksām (tikai ESF) ar pēcpārbaudi gada sanāksmēs ar vadošajām iestādēm | ĢD EMPL | Norādījumi un pēcpārbaudes sanāksmes Efektīvs rezultāts ir vienotas likmes izmantošana lielākajā daļā (18/27) dalībvalstu, mazāk kļūdu | 31.12.2008. Paziņojums pabeigts 2007. gada septembrī) | 4.4. | Pārskatīt un darīt skaidrākus jautājumus, kas saistīti ar atbilstību finansējuma saņemšanai 2007.–2013. gada posmam | Nodrošināt tiesiskā regulējuma pilnīgu īstenošanu 2007.–2013. gada programmu posmam | Nodrošināt, lai noteikumi būtu skaidri valsts iestādēm, kas tos piemēro, un saņēmējiem | a) Vienā brošūrā apkopot Kopienas noteikumus par atbilstību finansējuma saņemšanai 2007.–2013. gada posmam | ĢD REGIO, ĢD EMPL | Brošūra | 30.9.2008. | b) Paziņojums par Regulas (EK) Nr. 1083/2006 55. panta piemērošanu (projekti, no kuriem gūst ieņēmumus) | ĢD REGIO, ĢD EMPL | Vadoši norādījumi Efektīvs rezultāts ir mazāk kļūdu, kas saistītas ar projektiem, no kuriem gūst ieņēmumus | 30.6.2008. | c) Paziņojums par valsts atbalsta noteikumu piemērošanu | ĢD REGIO, ĢD EMPL | Vadoši norādījumi Efektīvs rezultāts ir mazāk kļūdu, kas saistītas ar valsts atbalsta noteikumiem | 30.6.2008. | 4.5. | Palielināt izpratni par valsts iepirkuma noteikumiem | Lielu uzmanību veltīt dalībvalstīs veikto sākotnējo pārbaužu uzlabošanai pārvaldības līmenī | Mazināt šādu kļūdu skaitu attiecībā uz struktūrfondiem un kohēzijas fondiem | ĢD REGIO, ĢD EMPL | Dalībvalstu iestādēm noorganizēti 2 darbsemināri izpratnes palielināšanai par valsts iepirkuma noteikumu piemērošanu strukturālajām darbībām | 31.12.2008. | 5. Darbības, kas paredzētas sākotnējo pārbaužu uzlabošanai valsts līmenī | 5.1. | Organizēt semināru vadošajām iestādēm un apstiprināšanas iestādēm un pēcpārbaudes gada sanāksmēs ar vadošajām iestādēm | Lielu uzmanību veltīt dalībvalstīs veikto sākotnējo pārbaužu uzlabošanai pārvaldības līmenī | Risināt jautājumus, kas saistīti ar iespējamām nepienācīgām sākotnējām pārbaudēm | ĢD REGIO, ĢD EMPL | Seminārs aptuveni 300 dalībniekiem no dalībvalstīm | 30.6.2008. | . 5.2. | Atjaunināt vadošos norādījumus par labu praksi sākotnējās pārbaudēs un apstiprināšanas funkciju 2007.–2013. gada posmam | Lielu uzmanību veltīt dalībvalstīs veikto sākotnējo pārbaužu uzlabošanai pārvaldības līmenī Stiprināt atgriezeniskās saites mehānismus kontroles sistēmā | Risināt jautājumus, kas saistīti ar iespējamām nepienācīgām sākotnējām pārbaudēm un apstiprināšanas funkciju | ĢD REGIO, ĢD EMPL | Pabeigti un izplatīti norādījumi (sk. 2.4. punktu iepriekš) | 30.6.2008. | 5.3. | Nodrošināt vadošajām iestādēm pašvērtējuma instrumentus attiecībā uz atbilstību | Lielu uzmanību veltīt dalībvalstīs veikto sākotnējo pārbaužu uzlabošanai pārvaldības līmenī | Risināt jautājumus, kas saistīti ar iespējamām nepienācīgām sākotnējām pārbaudēm | ĢD REGIO, ĢD EMPL | Izplatīta informācija par pašvērtējuma izmantošanu | 30.6.2008. | 6. Darbības, kas paredzētas, lai uzlabotu ziņošanu par finanšu korekciju, ko izdarījušas dalībvalstis | 6.1. | Veikt paziņoto datu pēcpārbaudi, lai „aizpildītu robus” un labotu neprecizitātes | Uzlabot pilnīgas, pārredzamas un uzticamas informācijas sniegšanu par finanšu korekciju un līdzekļu atgūšanu | Uzlabot ziņošanu par finanšu korekciju un līdzekļu atgūšanu | ĢD REGIO, ĢD EMPL | Līdz 2008. gada 31. martam saņemtās informācijas analīze un nosūtīta pēcpārbaudes vēstule Labāks novērtējums no Palātas | 30.6.2008. | 6.2. | Veikt atlasīto dalībvalstu datu verifikāciju uz vietas | Uzlabot pilnīgas, pārredzamas un uzticamas informācijas sniegšanu par finanšu korekciju un līdzekļu atgūšanu | Verificēt paziņoto datu precizitāti | ĢD REGIO, ĢD EMPL | Verifikācijas 10 dalībvalstīs, ko atlasa pēc to datu analīzes, kuri iesniedzami līdz 31.3.2008. (5 dalībvalstis pirmajā pusgadā) (sk. 2.3. punktu iepriekš) Labāks novērtējums no Palātas | 31.12.2008. | 7. Darbības, kas paredzētas, lai uzlabotu Komisijas ziņojumus par revīzijas ietekmi | 7.1. | Uzlabot reģistrēšanas un ziņošanas sistēmas par revīzijas ieteikumu pēcpārbaudi | Uzlabot Komisijas veikto pārraudzības pārbaužu efektivitāti, lai mazinātu neatbilstības iespējamību dalībvalstu sistēmās Stiprināt atgriezeniskās saites mehānismus kontroles sistēmā | Uzlabot pārraudzības procesus un atvieglot dalīšanos ar revīzijas rezultātiem | ĢD REGIO, ĢD EMPL | Pārveidotas IT lietojumprogrammas un procedūras: SYSAUDIT ģenerāldirektorātā REGIO; A-REP pilnīga ieviešana ģenerāldirektorātā EMPL Labāks novērtējums no Palātas | 31.9.2008. 31.3.2008. | 7.2. | Uzlabot reģistrēšanas un ziņošanas sistēmas par korekciju, kas izdarāma pēc Komisijas veiktas pārbaudes un revīzijas | Uzlabot pilnīgas, pārredzamas un uzticamas informācijas sniegšanu par finanšu korekciju un līdzekļu atgūšanu | Uzlabot informāciju par līdzekļu atgūšanu un finanšu korekciju kā daļēju Komisijas veiktās revīzijas ietekmes rādītāju | ĢD REGIO, ĢD EMPL | Pārveidotas IT lietojumprogrammas un procedūras: Ziņošana ģenerāldirektorātam BUDG ik ceturksni Labāks novērtējums no Palātas | 30.9.2008. | . 8. Darbības, kas paredzētas, lai palielinātu Komisijas veikto revīziju ietekmi | 8.1. | Ja valstu sistēmās atklāts nopietns trūkums, tiklīdz iespējams ar Komisijas lēmumu noteikt un īstenot maksājumu apturēšanas politiku | Palielināt Komisijas revīziju ietekmi, efektīvāk izmantojot maksājumu apturēšanas un finanšu korekcijas procedūras | Gūt pamatotu pārliecību, ka pārvaldības un kontroles sistēmas dalībvalstīs darbojas efektīvi, un aizsargāt Kopienas budžetu | ĢD REGIO, ĢD EMPL | Ģenerāldirektoru instrukcijas, pārstrādātas procedūras un pārvaldības ziņojums Efektīvs rezultāts ir īstenots mērķis pieņemt lēmumu par maksājumu apturēšanu 6 mēnešu laikā no galīgās nostājas pieņemšanas par revīzijas secinājumiem | 30.4.2008. | 8.2. | Lai paātrinātu piemērošanu, grozīt iekšējās maksājumu apturēšanas un finanšu korekcijas procedūras | Palielināt Komisijas revīziju ietekmi, efektīvāk izmantojot maksājumu apturēšanas un finanšu korekcijas procedūras | Gūt pamatotu pārliecību, ka pārvaldības un kontroles sistēmas dalībvalstīs darbojas efektīvi, un aizsargāt Kopienas budžetu | ĢD REGIO, ĢD EMPL | Pārstrādātas procedūras un pārvaldības ziņojums Efektīvs rezultāts ir 24 mēnešu laikā no revīzijas sasniegt mērķi pieņemt lēmumu par finanšu korekciju, ja šāds lēmums ir vajadzīgs | 30.4.2008. | 9. Darbības, kas paredzētas, lai uzlabotu GDP | 9.1. | Saistībā ar gada darbības plānu sagatavošanu veikt šādas darbības | Uzlabot ģenerāldirektorātu GDP kvalitāti | Lai labāk varētu pārredzēt sasniegto, uzlabot to ziņojumu pārredzamību un nepārtrauktību, kuri attiecas uz dalībvalstu sistēmu novērtējumu | ĢD REGIO, ĢD EMPL | GDP 2007 Labāks novērtējums no Palātas | 31.3.2008. | a) Sniegt informāciju par visu to sistēmu pēcpārbaudēm, kurām 2006. gadā konstatēti nopietni trūkumi | b) Ziņot par to darbības plānu izpildi, kurus īsteno dalībvalstis, lai labotu trūkumus | c) Ziņot par lēmumiem apturēt starpposma maksājumus, par citiem piesardzības pasākumiem, ko veicis atbildīgais kredītrīkotājs, kam deleģētas pilnvaras, attiecībā uz starpposma maksājumiem, par finanšu korekciju, ko pēc Komisijas pieprasījuma izdarījušas dalībvalstis, un par Komisijas pieņemtajiem finanšu korekcijas lēmumiem | d) Ja konstatēti nopietni sistēmas trūkumi, sniegt detalizētu pamatojumu par to, kāpēc nav formulētas atrunas | e) Ziņojums par iepriekšējo Palātas ieteikumu pēcpārbaudi | 10. | Darbības, kas paredzētas, lai panāktu maksimālu to gada kopsavilkumu noderīgumu, uz kuriem attiecas Finanšu regulas 53.b pants | Analizēt saņemtos kopsavilkumus, iekļaut rezultātus GDP un attiecīgi vērsties pret dalībvalstīm, kas nepilda saistības | Apņemties adekvāti pārraudzīt gada kopsavilkumus, lai nodrošinātu to konsekvenci, salīdzināmību un lietderīgumu | Uzlabot pārliecību par iespēju paļauties uz dalībvalstu darbu | ĢD REGIO, ĢD EMPL | Rezultātus norāda GDP Efektīvi pasākumi pret dalībvalstīm, kas nav panākušas atbilstību | 31.3.2008. 31.12.2008. | [1] Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 248, 16.9.2002., 1. lpp.). [2] Maksājuma pieprasījumu iesniegšanas termiņš bija 2003. gada 31. marts. [3] 8 apmeklējumi kopā ar apmeklējumiem, kuri saistīti ar 1.1. darbību.